Նախագիծ

--------------------

Արձանագրային

«Գույքահարկի մասին» Հայաստանի Հանրապետության օրեն­քում փոփոխություն կատարելու մասին» Հայաս­տա­նի Հան­րա­­պե­­տու­թյան օրենքի նա­խագծի վերաբերյալ Հայաս­տա­նի Հան­­­րա­­­պետության կա­ռավարության առաջարկության նա­խա­գծի մասին

 -----------------------------------------------------------------------------------

Հավանություն տալ «Գույքահարկի մասին» Հայաստանի Հանրապետության օրենքում փո­փոխություն կատարելու մասին» Հայաստանի Հան­րա­պե­­տու­թյան օրենքի նախա­գծի (*Պ-236-15.01.2018-ՏՀ-011/0*) վերաբերյալ Հայաստանի Հանրապետության կա­ռա­վա­րու­­թյան առա­ջար­կությանը և այն սահմանված կարգով ներկայացնել Հա­յաս­տա­նի Հան­րա­պե­տու­թյան Ազգային ժողովի աշխատակազմ:

 Վ. Արամյան

Ամալյա Ենգոյան ---------------------------- ,, ,, հունվարի 2018 թ.

Կարեն Մարգարյան ----------------------- ,, ,, հունվարի 2018 թ.

Հովակիմ Հովակիմյան \_\_\_\_\_\_\_\_\_\_\_\_ ,, ,, հունվարի 2018 թ.

ՆԱԽԱԳԻԾ

«Գույքահարկի մասին» Հայաստանի Հանրապետության օրեն­քում փոփոխություն կատարելու մասին» Հայաստանի Հան­րա­պե­­տու­թյան օրենքի նախա­գծի (*Պ-236-15.01.2018-ՏՀ-011/0*) վե­րա­բերյալ Հայաստանի Հանրապետության կառավարության

 ԱՌԱՋԱՐԿՈՒԹՅՈՒՆԸ

Հայաստանի Հանրապետության կառավարությունն առաջարկում է ներկայացված նախա­գծով քննարկվող գործող օրենքի հոդվածը թողնել անփոփոխ՝ հետևյալ հիմնավոր­մամբ.

1. «Գույքահարկի մասին» Հայաստանի Հանրապետության օրենքի համաձայն, գույքա­հար­­կը սեփականության իրա­վուն­քով հարկ վճարողին պատկանող հարկվող օբյեկտ համար­վող գույքի համար նույն օրենքով սահմանված կարգով և չափով գույքի գտնվելու վայրի տե­ղա­կան ինքնա­կա­ռա­վար­ման մարմնի բյուջե վճարվող ուղղակի հարկ է, որը կախված չէ հարկ վճա­րողների տնտեսա­կան գործունեության արդյունքներից: Հետևաբար, գույքահարկի գծով ցան­­կացած արտո­նու­­թյան սահմանում անխուսա­փե­­լիորեն հան­գեց­նելու է տեղական ինքնա­կա­ռա­վար­ման մար­մինների սեփական եկա­մուտնե­րի հիմնա­կան աղբյուր հանդիսացող հար­կա­տեսակի գծով ֆինանսական միջոցների կրճատ­ման: Բացի դրանից, առա­ջարկ­վող արտո­նու­թյունների ընդունման դեպքում կստացվի, որ զինծառայողների սոցիա­լա­կան խնդիրների լուծ­ման համար վճարում են տեղական ինքնակառավարման մարմինները, ինչը կարծում ենք տրամաբանական և հիմնավորված համարվել չի կարող:

2. «Գույքահարկի մասին» Հայաստանի Հանրապետության օրենքի 15-րդ հոդվածի 2-րդ մասով նախատեսված գույքահարկից ազատման արտոնությունը սահմանված է՝

 1) Հայաստանի Հանրապետության միջազգային պայմանագրերով դաշնակից երկրների, ինչ­պես նաև Հայաստանի Հան­րապետության զինված ուժերում և այլ զորքերում *պարտադիր ժամ­կետային զինվորական ծա­ռայության* մեջ գտնվող անձանց համար՝ վերջիններիս սեփա­կա­նության (կամ համասե­փա­կա­նության) իրավունքով պատկանող միայն *հասարակական և (կամ) արտադրական նշա­նա­կու­թյան շինություն չհանդիսացող շենքերի և շինությունների և (կամ) փոխադրամիջոցների կամ նշյալ հարկման օբյեկտների՝ իրենց բաժնի մասով:* Ընդ որում, նշյալ արտոնությունը կի­րառ­վում է միայնպարտադիր զինվորական ծառայության ընթաց­քում,

 2) պարտադիր ժամկետային ծառայության ավարտից հետո Հայաստանի Հանրա­պե­տու­թյան զինված ուժերում և այլ զորքերում ծառայություն անցած` *ռազմաուսումնական հաստա­տու­թյուններն ավարտած անձանց համար` հասարակական և (կամ) արտադրական նշանա­կու­թյան շինություն չհան­դի­սացող մեկ շինության մասով, որի հարկման բազան չի գերազանցում 40.0 մլն դրամը (չգե­րա­զանցող մասով) և մեկ փոխադրամիջոցի մասով, որի հարկման բազան չի գերա­զան­ցում 150 ձիաուժը (չգերազանցող մասով:):*

Գույքահարկից ազատման արտոնության նման շրջանակի սահմանումը ունի հստակ ընդգծված տրամաբանություն և նպատակադրում: Մասնավորապես՝

1. միայն պարտադիր զինվորական ծառայության մեջ գտնվող անձանց գույքահարկից ազա­­տելու տրամաբանությունը կայանում է նրանում, որ պարտադիր զինվորական ծառա­յու­թյան ընթացքում անձն, իր կամքից անկախ, զրկվում է ինչպես այդ գույքն օգտագործելու կամ դրա­նից օգտվելու հնարավորությունից, այնպես էլ առհասարակ եկամուտներ ստանալու հնա­րա­վորությունից, հետևաբար տրամաբանական է, որ վերջինս ծառայու­թյան ընթացքում (եկա­մուտ­ներ ստանալու հնարավորությունից զրկված լինելու ժամանակա­հատ­վածում) ազատվի իրեն պատկանող ոչ արտադրական կամ ոչ հասարա­կական գույքի մասով հաշվարկվող գույ­քա­­հարկի պարտավորությունից: Նշյալ նկատառումը հիմնավորվում է նաև նրա­նով, որ «Գույ­քա­հարկի մասին» Հայաստանի Հանրա­պե­տու­թյան օրենքի 15-րդ հոդվածի 2-րդ մասի վեր­ջին պարբե­րության համաձայն, այն բոլոր դեպքերում, երբ արտոնությունից օգտվող գույքից ստաց­վում են եկամուտները (երբ գույքը հանձնվում է վարձակալության կամ հավատար­մագրային կառավարման) արտոնությունը դադարում է գործել:

Ինչ վերաբերում է արտադրական կամ հասարարական նշանակության գույքի նկատ­մամբ նշյալ արտոնությունը չկիրառելու հիմնավորումներին, ապա այդ կապակցությամբ հայտ­նում ենք, որ այն հիմնավորվում է նրանով, որ արտադրական կամ հասարարական նշա­նա­կու­թյան գույքից եկամուտներ ստանալու հնարա­վորու­թյունը, զինվորական ծառայ­ության մեջ գտնվե­լու հանգամանքով պայմանավորված, չի սահ­մա­նափակվում,

1. պարտադիր ժամկետային ծառայության ավարտից հետո գույքահարկից ազատման արտոնությունը միայն ռազմաուսումնական հաստատություններն ավարտած անձանց նկատ­մամբ կիրառելը զինված ուժերն որակավորված սպայական կազմով համալրելուն խթա­նելու նպա­տակադրում ունի: Մյուս կողմից, «Զինվորական ծառայության անցնելու մասին» Հայաս­տա­նի Հանրա­պե­տու­թյան օրենքի 4-րդ հոդվածի 3-րդ կետի 3-րդ պարբերության հա­մա­ձայն, ռազ­­մա­ուսում­­նական հաստատություններ կամ համապատասխան սպայական կամ սեր­ժան­տական դասընթացներ ավարտած զինծա­ռա­յող­ների հետուսումնական պայմանա­գրա­յին զին­ծա­ռա­յու­թյունը պարտադիր է: Ուստի կարելի է փաստել, որ «Գույքահարկի մասին» Հայաս­տանի Հանրա­պե­տու­թյան օրեն­քով, գույքահարկից ազատումը նպատակ ունի խթանելու նաև որա­կավորված երկարաժամկետ ծառայությունը: Ընդ որում, հաշվի առնելով այն հանգա­ման­քը, որ նշյալ արտոնության կիրա­­ռության առումով ժամկետային սահմանափակում նախա­տես­ված չէ` արտոնությունից օտվելու չարաշահումների հնարավորությունները կանխելու և հա­մայնք­­ների եկամուտների անհարկի նվազեցումների ռիսկերը սահմանափակելու համար՝ «Գույ­­քա­հարկի մասին» Հայաստանի Հանրա­պե­տու­թյան օրենքով նշյալ արտոնության մասով սահմանվել են հարկման բազայի որոշակի շեմեր:

Քննարկման դրված նախագծով ներկայացված առաջարկությունը հակա­դրվում է վերո­նշյալ տրամաբանությանը և նպատակադրումներին: Մասնավորապես, նախագծով առաջարկ­վում է արտոնություն կիրառել ոչ միայն պար­տա­դիր զինվորական ծառայության մեջ գտնվող անձանց նկատմամբ, այլ առհասարակ՝ Հայաստանի Հանրա­պե­տու­թյան զինված ուժերում և այլ զորքերում զինվորական ծառայության մեջ գտնվող բոլոր անձանց նկատմամբ: Կարծում ենք, որ վերոգրյալը հիմնավորված համարվել չի կարող, այն պատ­ճառով, որ պարտադիր զինվորական ծառայությունից տարբերվող զինվորական ծառա­յու­թյան մեջ գտնվող անձինք, ըստ էության, զրկված չեն այդ գույքն օգտագործելու կամ դրանից օգտվելու հնարա­վորու­թյու­նից և, միաժամանակ, զինվորական ծառայության դիմաց վարձատրվում են (ստանում են եկամուտ­ներ), հետևաբար ունեն գույքահարկը վճարելու համար միջոցներ:

3. Ինչ վերաբերում է այն հանգամանքին, որ «Զինվորական ծառա­յու­թյան և զին­ծա­ռա­յո­ղի կարգավիճակի մասին» Հայաստանի Հանրա­պե­տու­թյան օրենքի ընդունումից հետո զին­վո­րա­կան ծառա­յու­թյուն անց­նող քաղաքացիները փաստացի կարող են զրկվել գույքահարկի վճա­րման արտոնու­թյուն­նե­րից, ապա հարկ է նշել, որ ներկայացված նախագծով հիմնա­վորում­ներ ներ­կայացված չեն խնդրի առկա­յու­թյան վերաբերյալ:

Բացի դրանից, պայմանագրային զինծառայողների զգալի մասը սահմանամերձ հա­մայնք­­­ների բնակիչներ են: Ինչպես հայտնի է, Հայաստանի Հանրա­պե­տու­թյան կառավարու­թյունն իր 2014 թվականի դեկ­տեմ­բե­րի 18-ի **«Հայաստանի Հանրապետության սահմանամերձ համայնքներին տրվող սոցիալական աջակցության փոխհատուցման ենթակա ծավալների, փոխհատուցման կարգի և փոխհատուցում ստացող սահմանամերձ համայնքների բնակա­վայ­րե­րի ցանկը հաստատելու և Հայաստանի Հանրապետության կառավարության 2013 թվականի մար­տի 21-ի N 271-ն որոշման մեջ փոփոխություն կատարելու մասին»** N 1444-Ն որոշմամբ հաս­տա­տել է սոցիալական աջակ­ցություն ստացող սահ­մա­նա­մերձ համայնքների բնակավայրերի ցանկը և այդ բնա­կա­վայ­րերի ընտանիքներին մաս­նա­կիորեն փոխհա­տու­ցում է բնական գազի, էլեկտրաէներգիայի, ոռոգման ջրի սակագները և ամբողջությամբ՝ գույ­քահարկը և հողի հար­կը: Նախագծով նա­խա­տես­վող արտոնություն տրամադրելու պա­րա­գայում՝ կառավարությունն այլևս չի փոխհատուցի այդ զինծառայողների գույքահարկը, ինչը կնվազեցնի համայնքների բյուջեների եկամտային մասը:

Ամփոփելով վերոգրյալը՝ կարելի է փաստել, որ նախագծով ներկայացված առաջարկու­թյունը մի կողմից հակադրվում է գույքահարկով հարկման ընդհանուր տրամաբանությանը, մյուս կողմից ստեղծում է արտոնությունից անհարկի օգտվելու ռիսկեր և չի հան­գեց­նելու իր առջև դրված խնդիրի իրագործմանը՝ զինվորական ծառայություն անց­նող Հայաստանի Հան­րա­պետության քաղաքացիների սոցիալական երաշխիքների համակարգի ուժեղացմանը: Կար­ծում ենք, որ նշված նպա­տակին հնա­րա­վոր է հասնել այլ՝ ավելի հասցեական և արդյունավետ գործիքների միջոցով, այլ ոչ թե համայնքային բյուջեների առանց այն էլ սակավ միջոցների հաշ­վին:

**ԵԶՐԱԿԱՑՈՒԹՅՈՒՆ**

**«Գույքահարկի մասին» Հայաստանի Հանրապետության օրենքում փոփոխություն կատարելու մասին» ՀՀ օրենքի նախագծի` պետական բյուջեի եկամուտների էական նվազեցման և ծախսերի ավելացման վերաբերյալ**

««Գույքահարկի մասին» Հայաստանի Հանրապետության օրենքում փոփոխություն կա­տա­­րելու մասին»ՀՀ օրենքի նախագծով առաջարկվում է գույքահարկից ազատել Հա­յաս­տա­նի Հանրապետությանզինված ուժերում և այլ զորքերում զինվորական ծառա­յության մեջ գտնվող բոլոր անձանց:

Ելնելով վերոգրյալից՝ գտնում ենք, որ ՀՀ օրենքի նախագծի ընդունումը պետական ու հա­մայնքների բյուջեների ծախսերի վրա կունենա չեզոք ազդեցություն և կարող է հան­գեց­նել համայնքների բյուջեների եկամուտների նվազեցման:





*ՆԱԽԱԳԻԾ*

*Պ-236-15.01.2018-ՏՀ-011/0*

## ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ

### ****«ԳՈՒՅՔԱՀԱՐԿԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ****

***Հոդված 1.*** «Գույքահարկի մասին» Հայաստանի Հանրապետության 2002 թվականի դեկտեմբերի 26-ի ՀՕ-491-Ն օրենքի հոդված 15-ի երկրորդ մասի առաջին պարբերությունը շարադրել հետեւյալ խմբագրությամբ? «2. Ծառայության ընթացքում գույքահարկից ազատվում են Հայաստանի Հանրապետության զինված ուժերում եւ այլ զորքերում զինվորական ծառայության մեջ գտնվող անձինք, ինչպես նաեւ Հայաստանի Հանրապետության միջազգային պայմանագրերով դաշնակից երկրների՝ Հայաստանի Հանրապետության տարածքում պարտադիր ժամկետային զինվորական ծառայություն մեջ գտնվող անձինք»։

***Հոդված 2.*** Սույն օրենքը ուժի մեջ է մտնում պաշտոնական հրապարակման պահից։

**ՀԻՄՆԱՎՈՐՈՒՄ**

**««ԳՈւՅՔԱՀԱՐԿԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ՕՐԵՆՔԻ ՆԱԽԱԳԾԻ**

**1. Ընթացիկ իրավիճակը եւ առկա խնդիրները։**

«Գույքահարկի մասին» ՀՀ օրենքի 15-րդ հոդվածի երկրորդ մասը գույքահարկից ազատում է միայն ՀՀ զինված ուժերում պարտադիր ժամկետային զինվորական ծառայության մեջ գտնվող անձանց։ 2017 թվականի նոյեմբերի 15-ի՝ «Զինվորական ծառայության եւ զինծառայողի կարգավիճակի մասին» ՀՕ-195-Ն օրենքի ընդունումից հետո «պարտադիր ժամկետային զինվորական ծառայություն» հասկացությունը ենթարկվել է բովանդակային փոփոխությունների եւ այդ փոփոխությունների բառացի եւ տառացի մեկնաբանությունը կարող է նշանակել, որ զինվորական ծառայություն անցնող քաղաքացիները փաստացի կարող են զրկվել գույքահարկի վճարման արտոնություններից։ Այս պայմաններում սույն նախագծի ընդունումը կուժեղացնի զինվորական ծառայություն անցնող ՀՀ քաղաքացիների սոցիալական երաշխիքների համակարգը։

**2. Առաջարկվող լուծումները**

Սույն նախագծով առաջարկվում է գույքահարկից ազատել ՀՀ Զինված ուժերում եւ այլ զորքերում զինվորական ծառայության մեջ գտնվող բոլոր անձանց։

***3. Ակնկալվոող արդյունքները***

Սույն նախագծի ընդունումը կբարելավի ՀՀ զինված ուժերում եւ այլ զորքերում զինվորական ծառայության մեջ գտնվող անձանց սոցիալական վիճակը։

**Հոդված 15. Գույքահարկի գծով արտոնությունները**

**1.** Գույքահարկից ազատվում են`

1) Հայաստանի Հանրապետության օրենսդրությանը համապատասխան` գծային Ին­ժե­ներ­ա­տրանս­պորտային շինությունները, եթե դրանցից օգտվելու համար վճար չի գանձվում.

2) ջրամբարները.

3) Հայաստանի Հանրապետության օրենսդրությամբ սահմանված պետական սեփականություն համարվող պատմամշակութային նշանակության հարկվող օբյեկտ համարվող շինությունները` Հայաստանի Հանրապետության կառավարության սահմանած ցանկին համապատասխան, ինչ­պես նաև կրոնական կազմակերպություններին սեփականության իրավունքով պատկանող՝ մինչև 1991 թվականը կառուցված Հայաստանի Հանրապետության օրենսդրությամբ սահման­ված դասակարգմանը համապատասխան՝ կրոնական, պաշտամունքային շենքերն ու շինու­թյուն­­ները: Կրոնական կազմակերպություններն ազատվում են նաև իրենց սեփականության իրա­վունքով պատկանող՝ սույն կետում նշված շենքերի և շինությունների համար 2007 թվա­կա­նի հունվարի 1-ի դրությամբ հաշվարկված գույքահարկի, ինչպես նաև այդ գումարները օրենս­դրու­թյամբ սահմանված ժամկետներում չվճարելու համար հաշվարկված՝ հարկային օրենս­դրու­թյամբ սահմանված տույժերի և տուգանքների գումարների վճարումից: Կրոնական կազ­մա­կերպություններին սեփականության իրավունքով պատկանող` սույն կետում նշված շենքերի և շինությունների մասով սահմանված հարկային արտոնությունների տրամադրման հետևան­քով համայնքների եկամուտների նվազեցումը պետության կողմից փոխհատուցման ենթակա չէ:

Գույքահարկից ազատվում են նաև Հայաստանյայց Առաքելական Սուրբ Եկեղեցուն (Մայր Աթոռ Սուրբ էջմիածնին) սեփականության իրավունքով պատկանող` հուշարձանի կար­գա­վի­ճակ չունեցող եկեղեցիները, հոգևոր-մշակութային, կրթադաստիարակչական, եկեղեցական և ծի­սական պարագաների արտադրության և իրացման համար օգտագործվող շենքերն ու շինությունները, որոնց ցանկը սահմանում է Հայաստանի Հանրապետության կառավա­րու­թյունը.

3.1) Հայաստանյայց Առաքելական Սուրբ Եկեղեցին ազատվում է նաև իրեն սեփականության իրա­վունքով պատկանող` սույն մասի 3-րդ կետում նշված շենքերի և շինությունների համար 2011 թվականի հունվարի 1-ի դրությամբ հաշվարկված գույքահարկի, ինչպես նաև այդ գու­մար­նե­րը օրենսդրությամբ սահմանված ժամկետներում չվճարելու համար հաշվարկված՝ հարկային օրենս­դրությամբ սահմանված տույժերի և տուգանքների գումարների վճարումից: Հա­յաս­տա­նյայց Առաքելական Սուրբ Եկեղեցուն սեփականության իրավունքով պատկանող` սույն կետում նշված շենքերի և շինությունների մասով սահմանված հարկային արտոնությունների տրա­մա­դրման հետևանքով համայնքների եկամուտների նվազեցումը պետության կողմից փոխ­հա­տուց­ման ենթակա չէ.

4) Հայաստանի Հանրապետության պաշտպանության մարտական գործողությունների ընթաց­քում զոհված (մահացած), ծառայողական պարտականությունները կատարելիս անհայտ կորած և օրենքով սահմանված կարգով անհայտ բացակայող կամ մահացած ճանաչված անձանց (կամ ընտանիքի անդամներին) պատկանող գույքը` մինչև այդ անձանց զավակներից մեկի 18 տարին լրանալը.

5) սոցիալական ապահովության մարմիններից արտոնյալ պայմաններով ավտոմեքենաներ ստա­ցած հաշմանդամները` այդ ավտոմեքենաների մասով:

Հաշմանդամներին սեփականության իրավունքով պատկանող` սույն կետում նշված ավտոմե­քե­նաների մասով սահմանված հարկային արտոնությունների տրամադրման հետևանքով հա­մայն­քների եկամուտների նվազեցումը պետության կողմից փոխհատուցման ենթակա չէ.

6) փոստային կապի ազգային օպերատորը.

7) ազատ տնտեսական գոտու տարածքում գտնվող ազատ տնտեսական գոտու շահագործող­նե­րին պատկանող կամ նրանց կողմից օգտագործվող հասարակական և արտադրական նշանակության շենքերը և շինությունները:

~~2. Ծառայության ընթացքում գույքահարկից ազատվում են Հայաստանի Հանրապետության մի­ջ­ազ­գային պայմանագրերով դաշնակից երկրների, ինչպես նաև Հայաստանի Հան­րա­պե­տու­թյան զինված ուժերում և այլ զորքերում պարտադիր ժամկետային զինվորական ծառա­յու­թյան մեջ գտնվող անձինք`~~

**2.**Ծառայության ընթացքում գույքահարկից ազատվում են Հայաստանի Հանրապետության զին­­ված ուժերում և այլ զորքերում զինվորական ծառայության մեջ գտնվող անձինք, ինչպես

նաև Հայաստանի Հանրապետության միջազգային պայմանագրերով դաշնակից երկրների՝ Հա­յաստանի Հանրապետության տարածքում պարտադիր ժամկետային զինվորական ծա­ռա­յու­թյուն մեջ գտնվող անձինք՝

1) սեփականության իրավունքով իրենց պատկանող գույքահարկով հարկվող օբյեկտ հա­մար­վող` հասարակական և (կամ) արտադրական նշանակության շինություն չհանդիսացող շեն­քե­րի և շինությունների և (կամ) փոխադրամիջոցների մասով.

2) ընդհանուր բաժնային սեփականության իրավունքով իրենց պատկանող` սույն մասի 1-ին կե­տում նշված` գույքահարկով հարկվող օբյեկտի դեպքում հարկվող օբյեկտի իրենց բաժնի մասով.

3) ընդհանուր համատեղ սեփականության իրավունքով իրենց պատկանող սույն մասի 1-ին կե­տում նշված գույքահարկով հարկվող օբյեկտի մասով, եթե մյուս համասեփականատերերն ան­չափահաս կամ անաշխատունակ անձինք են:

Սույն մասի 1-ին, 2-րդ և 3-րդ կետերին համապատասխան, պարտադիր ժամկետային ծառա­յու­թյան ժամկետի ավարտից հետո, գույքահարկից ազատվում են նաև Հայաստանի Հան­րա­պե­տության զինված ուժերում և այլ զորքերում ծառայություն անցած` ռազմաուսումնական հաս­տա­տություններն ավարտած անձինք` հասարակական և (կամ) արտադրական նշանակության շինություն չհանդիսացող մեկ շինության մասով, որի հարկման բազան չի գերազանցում 40.0 մլն դրամը (չգերազանցող մասով) և մեկ փոխադրամիջոցի մասով, որի հարկման բազան չի գերազանցում 150 ձիաուժը (չգերազանցող մասով):

Սույն մասում նշված` սեփականության իրավունքով հարկ վճարողին մեկից ավելի շինություն պատկանելու դեպքում արտոնությունը կիրառվում է հարկ վճարողի կողմից ընտրված շինության նկատմամբ, իսկ արտոնությունների կիրառման համար հիմք է ընդունվում անշարժ գույքի կադաստր վարող լիազոր մարմնի կողմից տրված տեղեկանքը` անձին սեփականության իրավունքով պատկանող շինությունների թվաքանակի և գտնվելու վայրերի մասին, ինչպես նաև շինության գտնվելու վայրի (վայրերի) հաշվառող մարմնի կողմից տրված տեղեկանքը` այլ շինության մասով արտոնություն կիրառված չլինելու մասին:

Սույն մասով նշված սեփականության իրավունքով հարկ վճարողին մեկից ավելի փոխա­դրա­մի­ջոց պատկանելու դեպքում արտոնությունները կիրառվում են հարկ վճարողի կողմից ընտրված փո­խադրամիջոցի մասով, իսկ արտոնությունների կիրառման համար հիմք է ընդունվում ոս­տի­կա­նության լիազոր մարմնի կողմից տրված տեղեկանքը` անձին սեփականության իրավունքով պատկանող փոխադրամիջոցի թվաքանակի մասին և (կամ) փոխադրամիջոցի գրանցման վայ­րի հաշվառող մարմնի կողմից տրամադրված տեղեկանքը` այլ փոխադրամիջոցների մասով արտոնություններ կիրառված չլինելու մասին:

Սույն մասով սահմանված արտոնությունները չեն կիրառվում, եթե հարկվող օբյեկտ համարվող գույքը ծառայության ընթացքում կամ ծառայության ավարտից հետո հանձնվել է վարձա­կալու­թյան կամ հավատարմագրային կառավարման, ինչպես նաև եթե հարկվող օբյեկտ համարվող գույ­քը ձեռք է բերվել ծառայության ժամկետի ավարտից հետո:

Սույն մասով սահմանված հարկային արտոնությունների տրամադրման հետևանքով համայնք­նե­րի եկամուտների նվազեցումը պետության կողմից փոխհատուցման ենթակա չէ:

3. Հայաստանի Հանրապետության կառավարության սահմանած կարգով համայնքի ավա­գա­նին կարող է սահմանել գույքահարկի գծով արտոնություններ: Համայնքի ավագանու սահ­մա­նած արտոնության գումարը չի կարող գերազանցել տվյալ տարվա համար գույքահարկի գծով հա­մայնքի բյուջեում հաստատված եկամուտների 10 տոկոսը:

Համայնքի ավագանու կողմից գույքահարկի գծով սահմանված արտոնությունների գումարի դի­մաց Հայաստանի Հանրապետության պետական բյուջեից համայնքի բյուջեին լրացուցիչ դոտացիաներ չեն տրամադրվում:

4. Օրենքով կարող են սահմանվել գույքահարկի գծով այլ արտոնություններ:\_\_